b'\n_START_ARTICLE_\nSabah Film Productions\n_START_SECTION_\nSejarah\n_START_PARAGRAPH_\nSyarikat ini ditubuhkan oleh usahawan filem dari Sabah, iaitu Deddy M. Borhan. Syarikat ini ditubuhkan diwaktu industri perfileman di Malaysia melalui zaman gelap. Di tambah dengan kehilangan seniman agung, Tan Sri P. Ramlee, melengkapkan lagi kegelapan industri filem di Malaysia yang telah dibanjiri dengan filem-filem luar seperti Indonesia, Inggeris dan Hindustan._NEWLINE_Atas kesedaran untuk melihat filem Malaysia maju, beliau bersama Seniman Aziz Sattar menerbitkan filem bawah syarikat beliau. Maka lahirlah filem Keluarga Si Comat. Selepas mendapat sambutan yang menggalakkan, syarikat ini menerbitkan beberapa buah filem sehingga tahun 1992.\n_START_SECTION_\nKejayaan\n_START_PARAGRAPH_\nSyarikat ini telah menempa beberapa kejayaan dalam industri. Antaranya, kejayaan filem Azura menjadi filem Melayu dan filem Malaysia pertama mendapat kutipan pecah panggung pada zaman 1980-an.'